Felgueiras

Felgueiras estas portugala urbo kaj municipo en la distrikto Porto, Norda regiono kaj subregiono Tâmega e Sousa, kun ĉirkaŭ 9 500 enloĝantoj.

Ĝi estas sidejo de municipo kun 115,62 km² kaj 55 855 enloĝantoj (2021), subdividita en 20 fregezioj. La municipo limas norde kun la municipo Fafe, nordoriente de Celorico de Basto, sudoriente de Amarante, sudokcidente kun Lousada kaj nordokcidente kun Vizela kaj Guimarães.

Estas du urboj en la municipo, nome la jenaj: Felgueiras kaj Lixa. 

 Fregezioj 
maldekstre|eta|230ra
La municipo Felgueiras havas la jenajn fregeziojn:

 Aião
 Airães
 Friande
 Idães
 Jugueiros
 Macieira da Lixa e Caramos
 Margaride (Santa Eulália), Várzea, Lagares, Varziela e Moure (urbo Felgueiras)
 Pedreira, Rande e Sernande
 Penacova
 Pinheiro
 Pombeiro de Ribavizela
 Refontoura
 Regilde
 Revinhade
 Sendim
 Torrados e Sousa
 Unhão e Lordelo
 Vila Cova da Lixa e Borba de Godim
 Vila Fria e Vizela (São Jorge)
 Vila Verde e Santão

Historio
La plej frua historia referenco al Felgueiras datiĝas de 959, en la testamento de Mumadona Dias, kiam ĝi estis citita por identigi la urbeton Moure (Felgueiras): "In Felgaria Rubeans villa de Mauri". La loknomo "Felgueiras" deriviĝas de la termino felgaria, kiu signifas terenon kovritan de filikoj kiu, se sekiĝintaj, ruĝiĝas (rubeans), dum kelkaj fakuloj asertas, ke la determinativo rubeans aludas al fakto ke la loko suferis incendion.

eta|maldekstre|230ra|Monaĥejo de Pombeiro.
La municipo formas parton de la Vojo de Romaniko de la Valo de Sousa.

Estas historiistoj kiuj asertas, ke Felgueiras ricevis foruon de la grafo D. Henrique. Sed fakte oni konas nur la foruon de D. Manuelo la 1-a la 15an de Oktobro 1514. Jam en 1220, la teritorio de Felgueiras havis 20 paroĥojn (konatajn nuntempe kiel fregezioj) kaj kelkajn monaĥejojn kaj preĝejojn; unu el la plej bone konataj monaĥejoj de la municipo Felgueiras estas la Monaĥejo de Pombeiro aŭ de Santa Maria de Pombeiro, deklarita Nacia Monumento per la Dekreto 16-06-1910, DG 136 de 23a de Junio 1910. En 1855, estante transformita en komarko, Felgueiras ricevis dek du pliajn fregeziojn.

En la 13a de Julio 1990, la urbeto Felgueiras estis altigita al la kategorio de "cidade" (urbo). 

 Famuloj 
 Nicolau Coelho

Vidindaĵoj
 Preĝejo de Santa Maria de Airães
 Domo de Simães
 Romia vilao de Sendim
 Preĝejoj de São Vicente de Sousa kaj de Salvador (Unhão)
 Fonto de la rivero Sousa en la fregezio Friande
 Monaĥejo de Pombeiro

Bildoj
eta|dekstra|200px|Mapo

 Eksteraj ligiloj 
 Municipo Felgueiras



Kategorio:Urboj de Portugalio
Kategorio:Distrikto Porto